Gary, Indiana

Geri (engleski: Gary, Indiana) je industrijski grad na severozapadu Indijane (SAD) poznat po proizvodnji čelika, tj. kompaniji „U.S. Steel“. Nalazi se na obali jezera Mičigen, u širem području Čikaga, od čijeg centra je udaljen 45 kilometara. Demografija Rezultati popisa iz 2010. govore da je broj stanovnika Gerija 80.294, što je pad od skoro 20% u odnosu na popis 2000. U gradu je najviše stanovnika živelo 1960. kada je na popisu registrovano 178.320 ljudi. Po broju stanovnika to je sedmi najveći grad Indijane. Geri je grad sa visokim procentom Afroamerikanaca (crnaca) koji po podacima popisa iz 2000. čine 85% stanovništva. Historija Grad je 1906. osnovala kompanija „U.S. Steel“, podizanjem čeličane i domova za radnike. Ime je dobio po tadašnjem predsedniku kompanije, Elbertu Geriju. Sudbina Gerija je zavisila od proizvodnje čelika, tako da je 1960-tih došlo do otpuštanja radnika zbog povećanja konkurencije u industriji čelika. To je doprinelo ekonomskom propadanju grada i porastu stope kriminala, koji je danas veoma izražen. U Geriju je tokom prošlog veka radio veliki broj Srba doseljenih u SAD. Ovo je rodni grad porodice Džekson, čiji je najpoznatiji član Majkl Džekson. Tu je odrastao i poznati američki glumac srpskog porekla Karl Malden, radeći u čeličani, kao i njegov otac. U ovom gradu je umro i poznati srpski pisac i pesnik Jovan Dučić, čiji su posmrtni ostaci naknadno preneseni u njegov rodni grad, Trebinje. Demografija Po popisu iz 2010. godine broj stanovnika je 80.294, što je 22.452 (-21,9 %) stanovnika manje nego 2000. godine. Reference Literatura Vanjske veze United States Census Bureau